প্রকাশ : ২৩ জুন, ২০১৬ ১১:৫১:৩৫
ঢাকা : চামড়া প্রক্রিয়াজাতকরণ শিল্প প্রতিষ্ঠান ট্যানারি রাজধানীর হাজারীবাগ থেকে সাভারে স্থানান্তর না করা পর্যন্ত প্রতিদিন ৫০ হাজার টাকা করে জরিমানার আদেশ মানতে নারাজ ট্যানারি শিল্প মালিকরা। হাইকোর্টের এ আদেশের বিরুদ্ধে তারা সুপ্রিমকোর্টে আপিল করার সিদ্ধান্ত নিয়েছেন।
এবিষয়ে জানতে চাইলে বাংলাদেশ ট্যানারিজ অ্যাসোসিয়েশনের (বিটিএ) সাধারণ সম্পাদক মো. শাখাওয়াত উল্লাহ বাংলামেইলকে বলেন, ‘হাইকোর্টের রায়ের বিষয়ে আমরা শুনেছি। আমরা হাইকোর্টের এ রায়ের বিরুদ্ধে আপিল করবো।’